**RURPA/ /.........05.2025**

**DIRECTOR,** Drd.ing.ec. Relu ADAM

**ANUNȚ ORGANIZARE EXAMEN DE PROMOVARE**

În conformitate cu prevederile Hotărârii nr. 1336/2022 (actualizată) pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, Administrația Bazinală de Apă Siret **organizează examen de promovare** **în grad,** după cum urmează:

* Promovarea salariatei cu marca R019 având funcția de inginer în cadrul serv. Avize și Autorizații, din grad II la grad I.

***Condițiile de participare la examenul de promovare:***

Pentru a participa la examenul de promovare în gradul profesional imediat superior celui deținut, conform prevederilor art. 72, alin.2 din HG 1336/2022, cu modificările și completările ulterioare, respectiv:

1. să aibă cel puțin 3 ani vechime în gradul profesional al funcției publice din care promovează;
2. să fi obţinut calificativul «foarte bine» la evaluarea performanţelor profesionale individuale cel puţin de două ori în ultimii 3 ani în care acesta s-a aflat în activitate.

**Calendarul examenului de promovare**

* Perioada depunere dosare: 02.06.2025-06.06.2025
* Selecția dosarelor: 10.06.2025
* Proba scrisă de promovare : 13.06.2025, ora 09.00
* Rezultate finale: 18.06.2025

***Dosarul de concurs*** se depune de către candidați, la sediul Administrației Bazinale de Apă Siret Bacău, str. Cuza Vodă nr.1, în termen de 5 de zile de la data afișării anunțului (02.06-06.06.2025) și trebuie să conțină în mod obligatoriu documentele care fac dovada îndeplinirii condițiilor prevăzute la art. 72, alin.3 din HG 1336/2022, cu modificările și completările ulterioare, respectiv :

* 1. cerere de înscriere;
  2. adeverințe eliberate de angajatori din care să reiasă vechimea în gradul sau treapta profesională din care promovează;
  3. copii ale rapoartelor de evaluare a performanțelor profesionale din ultimii 3 ani în care s-a aflat în activitate.

Selecția dosarelor pe baza îndeplinirii condițiilor de participare se va realiza în data 10.06.2025, iar rezultatul se va afișa la sediul instituției și pe pagina de intranet în data 10.06.2025, ora 15:00.

Contestațiile cu privire la rezultatele obținute la selecția dosarelor de înscriere se depun până la data 11.06.2025 ora 14:00 la registratura unității, iar comunicarea rezultatelor la contestațiile depuse se realizează prin afișare la sediul Administrației Bazinale de Apă Siret și pe pagina de internet, la secțiunea special creată în acest scop, imediat după soluționarea contestațiilor.

Examenul de promovare în gradul profesional superior celui deținut de către personalul contractual constă în susținerea unei probe scrise.

La proba scrisă din 13.06.2025, ora 09.00 pot participa doar candidații care sunt declarați „admis” la selecția dosarelor. În cadrul examenului de promovare, lucrarea elaborată de candidat poate fi notată cu un punctaj de maxim 100 puncte, iar punctajul minim de promovare este de 50 puncte.

Candidații nemulțumiți de rezultatul obținut la proba scrisă afișat în data de 16.06.2025 pot depune contestație până pe data 17.06.2025 ora 14:00, sub sancțiunea decăderii din cest drept.

**Bibliografia examenului de promovare**

-Legea Apelor nr. 107/25.09.1996 cu modificările și completările ulterioare

-Ordinul Ministrului Apelor și Pădurilor nr. 828/04.07.2019 privind aprobarea Procedurii și competențelor de emitere, modificare și retragere a avizului de gospodărire a apelor, inclusiv procedura de evaluare a impactului asupra corpurilor de apă, a Normativului de conținut al documentației tehnice supuse avizării, precum și a Conținutului-cadru al Studiului de evaluare a impactului asupra corpurilor de apă

-Ordinul *Ministrului Mediului Apelor și Pădurilor nr.3147/2023, privind aprobarea Procedurii de emitere a autorizației de gospodărire a apelor*

-HG 930/11.08.2005 pentru aprobarea Normelor speciale privind caracterul și mărimea zonelor de protecție sanitară și hidrogeologică

-Ordinul nr. 2/04.01.2006 al Ministrului Mediului și Gospodăririi Apelor pentru aprobarea Normelor metodologice privind avizul de amplasament, cu modificările și completările ulterioare

**Tematica examenului de promovare**

- Principiile și prevederile Legii Apelor 107/1996 cu modificările și completările ulterioare.

- Regimul de folosire a apelor și a albiilor.

- Protecția albiilor minore, a malurilor și lucrărilor de gospodărire a apelor: categorii de lucrări pentru care se instituie zone de protecție.

- Regimul lucrărilor care se construiesc pe ape sau care au legătura cu apele: categorii de lucrări, proceduri și modalități de reglementare din punct de vedere al gospodăririi apelor, tipuri de acte de reglementare și etapa pentru care trebuie solicitate.

- Întocmirea și conținutul documentațiilor tehnice de fundamentare necesare obținerii avizului de gospodărire a apelor și a autorizației de gospodărire a apelor.

- Apărarea împotriva inundațiilor, fenomenelor meteorologice periculoase și accidentelor la construcții hidrotehnice : tipuri de lucrări și construcții hidrotehnice, lucrări de protecție a acestora.

- Reglementarea construcțiilor amplasate în zona inundabila a albiei majore sau în zonele de protecție ale cursurilor de apă.

- Protecția resurselor apă: tipuri de surse de apă și zonele de protecție ale acestora și instalațiilor aferente, reglementări în zonele de protecție.

**ȘEF SERVICIU RURPA,**

**Ing. Ioan TĂNASĂ**

**Secretarul comisiei de examinare,**

**ec. Roxana MARCU**